**Free Software Foundation** (**FSF**) er en amerikansk stiftelse med det formål å utbre fri programvare og beskytte rettighetene til brukere av slik programvare. 

FSF ble stiftet den 4. oktober 1985 av Richard Stallman, og holder til i Boston. Gjennom 1980- og deler av 90-tallet arbeidet FSF hovedsakelig med utviklingen av det frie operativsystemet GNU, mens de de senere årene har hatt størst fokus på juridiske og filosofiske saker knyttet til fri programvare.

Det finnes også to søsterorganisasjoner til Free Software Foundation, FSF Europe og FSF India.

GPL-håndtering
--------------

Free Software Foundation forvalter opphavsrettighetene til mesteparten av GNU-prosjektet, og arbeider med å sørge for at distribusjonen av GNU-komponenter overholder GNU General Public License (GPL). Dette har blant annet gjort at FSF har trukket selskapet Cisco for retten for påståtte brudd på GPL.

GNU/Linux
---------

FSF søker å utbre bruken av GNU-systemet, men er mer restriktive når det gjelder promoteringen av GNU/Linux-distribusjoner. Mens de anbefaler distribusjoner som gNewSense og Ututo, støtter de ikke populære GNU/Linux-distribusjoner som Debian, Ubuntu og Fedora siden disse enten inkluderer eller legger til rette for bruk av proprietær programvare.

Free Software Foundation mener også at «GNU/Linux» er det korrekte navnet på systemene som i dagligtalen ofte bare kalles «Linux». De argumenterer blant annet med at GNU-delene av en GNU/Linux-distribusjon typisk er ti ganger større enn Linux-delene (målt i kildekode), og at man ved å utelate GNU-navnet fjerner fokus fra etiske spørsmål som frihet for brukere av programvare.

Andre aktiviteter
-----------------

FSF deler hvert år ut prisen FSF Award for the Advancement of Free Software til en person som har hatt betydning for fri programvare-bevegelsen. Prisen ble første gang utdelt i 1998 og gikk da til Larry Wall.

Free Software Foundation er også involvert i en rekke forskjellige kampanjer relatert til fri programvare. Disse omfatter blant annet kampen mot digital rettighetsadministrasjon (som av FSF konsekvent omtales som «Digital Restrictions Management», *Digital restriksjonsadministrasjon*), motstand mot patenter på programvare og kampen for åpne standarder som Ogg.

Referanser
----------

1. ↑  .
2. ↑  ; besøksdato: 4. februar 2022.
3. ↑   corp.sec.state.ma.us[Hentet fra Wikidata]
4. ↑  «Free Software Foundation announces new executive director, Zoë Kooyman» **(engelsk)**. Free Software Foundation. 1. mars 2022. Besøkt 2. mars 2022.
5. ↑  «Richard M. Stallman resigns — Free Software Foundation — working together for free software». Free Software Foundation. 16. september 2019. Besøkt 17. september 2019.
6. ↑   *National Software Reference Library*, Wikidata Q6978597,
7. ↑  ; besøksdato: 29. januar 2022.
8. ↑  «The FSF is 5,000 members strong -- thanks to you — Free Software Foundation — working together for free software». Besøkt 22. januar 2019.
9. ↑  «Free Software Foundation lawsuit against Cisco a first». Ars Technica. 11. desember 2008. Besøkt 1. mars 2009.
10. ↑  «Links to Other Free Software Sites». Free Software Foundation. 12. februar 2009. Besøkt 1. mars 2009.
11. ↑  «Explaining Why We Don't Endorse Other Systems». Free Software Foundation. 12. februar 2009. Besøkt 1. mars 2009.
12. ↑  Joshua Gay (20. august 2008). «The Wikipedia "Naming Controversy"». Free Software Foundation. Besøkt 1. mars 2009.
13. ↑  «Campaigns - Free Software Foundation». Free Software Foundation. Besøkt 1. mars 2009.

Eksterne lenker
---------------

* (en) Offisielt nettsted Rediger på Wikidata

* (en) Offisiell blogg Rediger på Wikidata

* (en) Free Software Foundation – kategori av bilder, video eller lyd på Commons Rediger på Wikidata

* (en) Free Software Foundation – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** BIBSYS **·** BIBSYS **·** VIAF **·** GND **·** LCCN **·** ISNI **·** NDL **·** NKC **·** CiNii
 |